Pingvinen og lykkesteinen

Pingvinen og lykkesteinen (originaltittel: The Pebble and the Penguin) er en amerikansk animasjonsfilm fra 1995.

 Handling 
I Antarktis er det en tradisjon utført av adeliepingvinene at hannfuglene ved inngangen til hekkeperioden samler seg på stranden for å finne hver sin rullestein som kan brukes i parringsritualet. De tilbyr steinen de har funnet til hver sin utvalgte pingvinhunn, og hvis hun godtar gaven, blir pingvinene et par. Hubie er en sjenert og godhjertet pingvinhann som er forelsket i Marina, den vakreste pingvinen i området – som også ser ut til å like ham.

Men Hubie har en ondskapsfull rival som heter Drake, som også har kastet sine øyne på Marina. En kveld snakker Hubie og Marina sammen om hva de føler for hverandre. Men Hubie klarer ikke å finne en passende rullestein å gi til Marina, både fordi han er så klønete, men også fordi alle de andre pingvinhannene også leter desperat etter en fin stein. Hubie ser en stjerne og sender opp et ønske til den om at han skal finne en stein, og drømmen går i oppfyllelse da en smaragd plutselig faller fra himmelen. Neste morgen skynder Hubie seg lykkelig av sted for å gi den vakre steinen til Marina. Men i stedet støter han på Drake, som håner ham og påstår at ingen ønsker å gifte seg med Hubie.

Så forlanger Drake at Hubie skal gi smaragden til ham, og da Hubie nekter, kaster Drake ham på sjøen. I vannet må Hubie komme seg unna en leopardsel, og klatrer opp på et isfjell som fører ham raskt av gårde fra Antarktis. Etter tre dager blir Hubie plukket opp av mennesker om bord i skipet «Misery», som transporterer pingviner til en dyrehage. På skipet blir han kjent med en tøff og arrogant pingvin som heter Rocko. Hubie ser gjennom smaragden at Drake forsøker å presse Marina til å slå seg sammen med ham, med trusler om at han skal få henne utvist fra pingvinkolonien om hun avviser ham. Hubie og Rocko flykter fra skipet, og Hubies plan er å komme seg tilbake til Antarktis i håp om å finne Marina.

 Figurer i filmen 
 Figur Engelsk stemme Hubie  Martin Short Marina   Annie Golden Rocko   Jim Belushi Drake   Tim Curry Forteller   Shani Wallis
 Norske stemmer 
FigurStemmeFortellerInger TeienHubertJohannes JonerMarinaJannike KruseDrakeMagne LindholmRockoAnders HatloKingNils Ole OftebroScrawnyPer FrischBakgrunnsangerØyvind B. Lyse

Referanser

 Eksterne lenker 


Kategori:Filmer fra 1995
Kategori:Animasjonsfilmer fra USA
Kategori:Barnefilmer fra USA
Kategori:Familiefilmer fra USA
Kategori:Eventyrfilmer fra USA
Kategori:Fantasyfilmer fra USA
Kategori:Engelskspråklige filmer
Kategori:Filmer lagt til Antarktis